טיילר פרי

אמיט פרי ג'וניור (באנגלית:Tyler Perry, נולד ב-13 בספטמבר 1969)<ref name="BiographyCom"></ref> הוא שחקן, יוצר סרטים,<ref></ref> ומחזאי אמריקאי. הידוע בשם הבמה טיילר פרי הוא היוצר והמבצע של סדרת סרטי "מדאה". בסרטים אלו הוא מגלם את מייבל "מדאה" סימונס , קשישה אפרו-אמריקאית קשוחה, וכן מגלם את אחיה ג'ו סימונס ואת אחיינה בריאן סימונס.<ref name="google1"></ref><ref></ref><ref></ref> סרטיו של פרי מגוונים בסגנון מטכניקות קולנוע מסורתיות ועד הפקות מצולמות של מחזות תיאטרון חיות, שרבים מהם עובדו לאחר מכן לסרטים עלילתיים. ההופעה הראשונה של מאדאה הייתה במחזה של פרי מ-1999 - "I Can Do Bad All by Myself" שהועלה בשיקגו. הסרט הראשון בסדרת הסרטים היה "יומנה של אשה מטורפת". בדמותה של מדיאה הוא יצר והופיע ב-11 מחזות שונים ו-12 סרטי קולנוע.

פרי כתב והפיק מחזות תיאטרון רבים במהלך שנות ה-90 ותחילת שנות ה-2000. הופעתו פורצת הדרך הגיעה ב-2005 עם הסרט "יומנה של אישה שחורה מטורפת", אותו כתב והפיק כעיבוד למחזה שלו באותו השם. הוא גם פיתח סדרות טלוויזיה רבות, ובראשן "בית פיין" של טיילר פרי, שרצה במשך שמונה עונות ב-TBS מ-2006 עד 2012. בשנת 2011, פורבס ציין אותו כאדם בעל השכר הגבוה ביותר בעולם בידור, כתוצאה מרווחים בגובה 130 מיליון דולר בין מאי 2010 למאי 2011.<ref name="aitken1"></ref> בשנת 2012, פרי סגר עסקת שותפות רב שנתית בלעדית עם אופרה ווינפרי ורשת אופרה ווינפרי (OWN). העסקה כללה תוכניות טלוויזיה כמו "The Haves" ו-"The Have Nots".<ref name="oprah"></ref> בשנת 2019 הוא הפיק את סדרת הדרמה הפוליטית "The Oval" עבור BET.

חוץ מההפקות האישיות שלו, פרי לוהק לסרטים הוליוודיים רבים, כולל "סטארטרק" (2009), "אלכס קרוס" (2012), "נעלמת" (2014), "צבי הנינג'ה: יוצאים מהצללים" (2016), "סגן הנשיא" (2018), "אלה שמאחלים לי למות" (2021) ו-"אל תסתכלו למעלה" (2021). פרי גם דיבב עבור סרטי אנימציה כמו "הכוכב" (2017) ו"מפרץ ההרפתקאות: הסרט" (2021).

הסרטים והתוכניות של פרי צבאו הכנסות של למעלה מ-660 מיליון דולר, והשווי הנקי שלו מוערך במיליארד דולר.<ref></ref> למרות ההצלחה המסחרית, ההפקות שלו זכו לביקורת של מבקרים וחוקרים המאמינים שסרטיו מנציחים סטראוטיפים שליליים או פוגעניים של אפרו-אמריקאים, נוסף לביקורות על הסרטים עצמם שהיו שליליות ברובן.<ref></ref><ref></ref><ref></ref> בשנת 2020, פרי נכלל ברשימת 100 האנשים המשפיעים ביותר של מגזין טיים וקיבל את פרס אמי לבידור בפריים טיים מהאקדמיה לאמנויות ומדעי הטלוויזיה. בנוסף, הוא קיבל את פרס ז'אן הרשולט לפעילות הומניטרית בטקס פרסי האוסקר בשנת 2021, ונכנס לשדרת הכוכבים של המוזיקה והבידור השחורה בשנה שלאחר מכן.

== ביוגרפיה ==
טיילר פרי נולד בשם אמיט פרי ג'וניור בניו אורלינס, לואיזיאנה, ארצות הברית, לווילי מקסין פרי (לבית קמפבל) ואמיט פרי האב, נגר.<ref name="eta"></ref> יש לו שלושה אחים.<ref></ref> ילדותו של פרי תוארה בדיעבד כ"גיהנום חי".<ref name="Tyler Perry's Traumatic Childhood"></ref> אמו לקחה אותו מדי שבוע לכנסייה, שם הוא חש מפלט וסיפוק מסוים.<ref name="Tyler Perry's Traumatic Childhood" /> בגיל 16, שמו הפרטי שונה באופן חוקי מאמיט לטיילר במאמץ להרחיק את עצמו מאביו.<ref name="BiographyCom"/>

שנים רבות לאחר מכן, לאחר שראה את הסרט "פרשס", פרי חשף לראשונה שהוא עבר התעללות מינית על ידי אמו של חברו כשהיה בן 10.<ref>[http://www.cnn.com/2009/SHOWBIZ/Movies/10/06/tyler.perry.abuse.precious/ "Tyler Perry recounts childhood abuse on Web site"]. CNN. October 6, 2009.</ref> עוד קודם לכן הוא עבר התעללות מינית על ידי שלושה גבריםשונים ומאוחר יותר נודע לו שאביו התעלל מינית באחד מחבריו.<ref name="People"></ref> בדיקת DNA שנלקחה על ידי פרי הראתה שאמיט האב לא היה אביו הביולוגי של פרי.<ref name="Essence"></ref>

בעוד שפרי לא סיים בית ספר תיכון, הוא קיבל תואר חינוך כללי (GED).<ref></ref> בשנות ה-20 המוקדמות לחייו, כשצפה בפרק של "המופע של אופרה וינפרי", הוא שמע מישהו מתאר שלפעמים לפעולת הכתיבה יכולה להיות השפעה טיפולית, המאפשרת למחבר לפתור את הבעיות שלו או שלה. הערה זו נתנה לו השראה להתחיל קריירה בכתיבה. עד מהרה הוא החל לכתוב סדרת מכתבים לעצמו, שהפכו לבסיס המחזמר "I Know I've Been Changed".<ref></ref>

== קריירה ==
=== תיאטרון ===
בסביבות 1990 עבר פרי לאטלנטה, שם שנתיים לאחר מכן הוצג לראשונה המחזמר "I Know I've Been Changed" בתיאטרון קהילתי, במימון חסכונות חייו של פרי בסך 12,000 דולר (השווים ל: $26,879 בשנת 2022).<ref name="Forbes05"></ref> המחזה כלל נושאים נוצריים של סליחה, כבוד וערך עצמי, תוך התייחסות לנושאים כמו התעללות בילדים ומשפחות לא מתפקדות. המחזמר קיבל תחילה קבלת פנים פחות מרשימה והיה כישלון כלכלי.<ref name="USAToday08"></ref> פרי התעקש, ובמשך שש השנים הבאות הוא כתב מחדש את המחזמר שוב ושוב, אם כי הביקורות השליליות נמשכו. בשנת 1998, בגיל 28, הוא הצליח לבנות מחדש את המחזה ולהעלות אותו מחדש באטלנטה, תחילה בבית הבלוז, ואז בתיאטרון פוקס. פרי המשיך ליצור הפקות במה חדשות, סייר איתן במה שמכונה " מעגל צ'יטלין " (הידוע כיום גם כ"מעגל התיאטרון העירוני")<ref name="BiographyCom"/> ופיתח קהל חסידים גדול ומסור בקרב הקהל האפרו-אמריקאי. ב-2005, פורבס דיווח שהוא מכר "יותר מ-100 מיליון דולר בכרטיסים, 30 מיליון דולר בסרטונים של התוכניות שלו וסכום מוערך של 20 מיליון דולר במרצ'נדייז", ו"ב-300 ההופעות החיות שהוא מפיק מדי שנה משתתפים בממוצע 35,000 איש בשבוע".<ref name="Forbes05" />

=== קולנוע ===
ב-2005 פרי גייס תקציב של 5.5 מיליון דולר, בחלקו ממכירת הכרטיסים של הפקות הבמה שלו למימון סרטו הראשון בסדרת סרטי מדאה: "יומנה של אישה שחורה מטורפת",<ref></ref> שהכניס רק בארצות הברית 50.6 מיליון דולר, זאת למרות הציון של 16% באתר ביקורת הסרטים Rotten Tomatoes.<ref></ref> פרי עשה את הופעת הבכורה שלו בבימוי בסרטו הבא, "יומנה של שחורה מטורפת 2" וביים את כל סרטי מדאה הבאים שלו. בסוף השבוע הראשון שלו, 24-26 בפברואר 2006, "יומנה של שחורה מטורפת 2" הגיע למקום הראשון בקופות עם 30.3 מיליון דולר. הסרט הכניס בסופו של דבר 65 מיליון דולר. פרי ושותפיו קידמו את הסרט בתוכנית של אופרה ווינפרי. כמו הסרט הקודם כמעט כל הרווחים של מדיאה הושגו בארצות הברית.<ref></ref>

הפרויקט הבא של פרי בליונסגייט, "הילדות הקטנות של אבא" , בכיכובם של גבריאל יוניון ואידריס אלבה, יצא לאקרנים בארצות הברית ב-14 בפברואר 2007 והכניס למעלה מ-31 מיליון דולר.<ref></ref> פרי כתב, ביים, הפיק וכיכב בסרטו הבא, "למה התחתנתי?" , אשר יצא לאקרנים ב-12 באוקטובר 2007. הוא נפתח במקום הראשון, והכניס 21.4 מיליון דולר באותו סוף שבוע. סרט זה מבוסס באופן רופף על המחזה שלו באותו השם. הצילומים החלו ב-5 במרץ 2007, בוויסלר, קולומביה הבריטית, עיירת נופש מצפון לוונקובר, ולאחר מכן עבר לאטלנטה, שם פרי פתח סטודיו משלו. ג'נט ג'קסון, שרון ליל, ג'יל סקוט וטאשה סמית' הופיעו בסרט. סרטו של פרי משנת 2008, "לפגוש את הבראונים" , שיצא לאקרנים ב-21 במרץ, נפתח במקום השני עם הכנסות ברוטו של 20.1 מיליון דולר בסוף השבוע. בסרט מופיעה דמותה של מגיאה כהופעת קמע.<ref></ref> הסרט הבא שלו "המשפחת שמתפללת" יצא לאקרנים ב-12 בספטמבר 2008, והכניס מעל 37.1 מיליון דולר.<ref></ref>

"מדיאה הולכת לכלא" נפתח במקום הראשון ב-20 בפברואר 2009, והכניס 41 מיליון דולר והפך לפתיחה הגדולה ביותר שלו עד כה. זה היה הסרט השביעי של פרי עם Lionsgate Entertainment. לבקשת הבמאי ג'יי ג'יי אברמס, בשנת 2009, לפרי היה תפקיד קטן כמפקד האקדמיה של צי הכוכבים אדמירל בארנט ב"סטארטרק", שיצא לאקרנים ב-8 במאי. זו הייתה הופעתו הקולנועית הראשונה מחוץ לפרויקטים שלו. לאחר מכן פרי כתב, ביים וכיכב בסרט "I Can Do Bad All By Myself" , סרט נוסף בסדרת מדאה. היה זה הסרט השמיני של פרי וגם הוא הגיע למקום הראשון בקופות. בשנת 2009, פרי שיתף פעולה עם אופרה ווינפרי כדי לקדם את הסרט "פרשס", סרט המבוסס על ספר שהשפיע עליו רבות. "למה התחתנתי גם?", סרט ההמשך של "למה התחתנתי?", הוקרן לראשונה בבתי הקולנוע ב-2 באפריל 2010. הופיעו בו ג'נט ג'קסון, טאשה סמית', ג'יל סקוט ומליק יובה. הסרט הכניס 60 מיליון דולר בארצות הברית, עם 29 מיליון דולר רק בסוף השבוע הראשון.<ref></ref>
פרסי האוסקר ה-82]]
ב-2010 פרי ביים את הסרט "נשים צבעוניות" המבוסס על יצירה של נטוזאקה שאנג' מ-1975.<ref>[https://www.npr.org/templates/transcript/transcript.php?storyId=124459269 "More Than 'Madea': Tyler Perry Changes Course"], All Things Considered, March 8, 2010.</ref> הוא הופיע במופע על הבמות של המחזה "המשפחה הגדולה והמאושרת של מדאה", שהוצג ברחבי בארצות הברית ויצא מאוחר יותר לאקרנים כסרט ב-2011, שנכתב, בוים ובכיכובו של פרי. גרסת הסרט גרפה 25.8 מיליון דולר בקופות.<ref></ref> סרטו הבא של פרי עם ליונסגייט היה "מעשים טובים" , בו מגלם פרי את הדמות הראשית ווסלי דידס. הסרט הוא סרט דרמה רומנטי שנכתב, בוים ובכיכובו של פרי. הסרט יצא לאקרנים ב-24 בפברואר 2012. זהו הסרט העשירי מתוך אחד עשר שפרי ביים ומופיע בהם. הסרט קיבל דירוג של 29% על ידי אתר הביקורות Rotten Tomatoes ונפתח בהכנסות של 15.5 מיליון דולר ברוטו בקופות.<ref></ref> בסרט מככבים גם טנדי ניוטון, רבקה רומיין, גבריאל יוניון, אדי סיבריאן, ג'יימי קנדי, פילישיה רשאד ואחרים.<ref></ref>

פרי שיחק בתפקיד אלכס קרוס בסרט "אלכס קרוס" המבוסס על ספר של ג'יימס פטרסון באותו השם.<ref></ref> הסרט שיצא ב-19 באוקטובר 2012, הצליח מאד בקופות למרות ביקורות שליליות.<ref></ref> הופעתו זכתה לתשומת ליבו של הבמאי דייוויד פינצ'ר, אשר לאחר מכן ליהק את פרי למותחן שלו "נעלמת" משנת 2014, בכיכובם של בן אפלק, רוזמונד פייק וניל פטריק האריס.

פרי הוציא את סרטו ה-13,"פיתוי: וידויים של יועץ נישואין" המבוסס על מחזהו באותו שם משנת 2008, ב-29 במרץ 2013. בסרט מככבים לאנס גרוס, ג'ורני סמולט, ברנדי נורווד, רובי ג'ונס, ונסה ויליאמס וקים קרדשיאן. הוא הפיק את "טיילר פרי מציג את פיפלס", שיצא לאקרנים ב-10 במאי 2013.<ref></ref> הוא חזר למסך הגדול עם "חג המולד של מדאה" , שיצא ב-13 בדצמבר 2013.<ref name="urbanbridgez1"></ref> פרי ביים את הסרט "מועדון האמהות החד הוריות" , שיצא לאקרנים ב-14 במרץ 2014. סרט האנימציה הראשון שלו "האהבה הקשוחה של מדאה" שוחרר ב-DVD ב-20 בינואר 2015. בשנת 2016, פרי גילם את המדען בקסטר סטוקמן בסרט "צבי הנינג'ה: יוצאים מהצללים".<ref></ref>

ב-2016, פרי התחיל לצלם את סרטו השבעה עשר, והתשיעי במסגרת הזיכיון של מדאה, "בו! ליל כל הקדושים של מדאה" . הסרט יצא לאקרנים ב-21 באוקטובר 2016. סרט המשך, "בו! ליל כל הקדושים של מדאה 2" , יצא לאקרנים באוקטובר 2017. פרי, לצד אופרה ווינפרי, השאיל את קולו בסרט האנימציה הממוחשבת הראשון שלו, בשם הכוכב, המבוסס על לידת ישו ויצא בסרטי סוני הנפשה, הסרט יצא לאקרנים ב-17 בנובמבר 2017.<ref name="THR2017Forecast"></ref>

ב-2022 יצר וביים את הסרטים "A Jazzman's Blues" ששודר בנטפליקס, ו"מדיאה:השיבה" ששודר אף הוא בנטפליקס.

== ספרים ==
ספרו הראשון של פרי, "אל תגרום לאישה שחורה להוריד את העגילים: הפרשנויות חסרות המעצורים של מדאה על אהבה וחיים", יצא לאור ב-11 באפריל 2006. הספר נמכר ב-30,000 עותקים.<ref>[http://www.thebookstandard.com/bookstandard/news/retail/article_display.jsp?vnu_content_id=1002382647 Exclusive: Tyler Perry's Madea Has Scored Again, This Time in Bookstores] </ref> הספר הגיע למקום הראשון ברשימת רבי המכר של הניו יורק טיימס ונשאר ברשימה במשך 12 שבועות. הוא נבחר לספר השנה, ספר ההומור הטוב ביותר בטקס פרסי קוויל 2006.<ref></ref>

ספרו השני, "Higher Is Waiting", ראה אור ב-14 בנובמבר 2017. הוא הופיע לראשונה במקום ה-5 ברשימת רבי המכר של הניו יורק טיימס.<ref></ref>

== חיים אישיים ==
ב-30 בנובמבר 2014 ילדה בת זוגו של פרי, גלילה בקלה, את בנם, אמן.<ref>Webber, Stephanie (December 4, 2014). [http://www.usmagazine.com/celebrity-moms/news/tyler-perrys-girlfriend-gelila-bekele-gives-birth-welcomes-son-2014412 "Tyler Perry's Girlfriend Gelila Bekele Gives Birth, Couple Welcomes Baby Boy Aman."] Us Weekly. Retrieved July 7, 2015.</ref><ref>Michaud, Sarah (December 4, 2014). [https://people.com/parents/tyler-perry-welcomes-son-aman-tyler/ "Tyler Perry Welcomes Son Aman Tyler"] People. Retrieved July 7, 2015.</ref> בדצמבר 2020, פרי הכריז שהוא רווק.<ref></ref>הוא חי ועובד בדרום מערב אטלנטה, שם הוא מפעיל את אולפני הסרטים והטלוויזיה של טיילר פרי.<ref> Grand opening announcement for Tyler Perry Studios
</ref>

פרי העלה סרטון לחשבון האינסטגרם שלו שבו הוא דיבר על המאבקים שלו בדיכאון, וחשף שהוא ניסה להתאבד כמה פעמים לפני שהקריירה שלו המריאה.<ref></ref>

כדי להתגבר על הפחד שלו מטיסות, פרי לקח שיעורי אימון טיסה והשיג תעודת טייס פרטית. הוא מטיס מטוס Cirrus SR22T.<ref></ref>

=== אמונה ===
פרי הוא נוצרי.<ref></ref> רבים מהנושאים ביצירתו משקפים תאולוגיה והתנהגות חברתית המעידים על תרבות הכנסייה השחורה בעיקרה, כמו הסצנות הרבות בעבודות הבמה והמסך שלו הכוללות סצינות כנסייה וסגנונות פולחן הנפוצים בכנסיות אפרו-אמריקאיות בעיקרן, כולל מופעי ראווה של מוזיקת גוספל ואמנים.<ref></ref>

=== נדל"ן ===
בשנת 2007, פרי קנה אחוזה בשטח של 17 דונם<ref></ref> בשכונת פייס של בקהד, אטלנטה.<ref></ref><ref></ref> במאי 2016 הוא מכר את הבית תמורת 17.5 מיליון דולר, ובכך גם סגר את העסקה הגדולה ביותר אי פעם עבור בית פרטי בבירת ג'ורג'יה.<ref></ref> בשנת 2013, החברה שלו, ETPC LLC, רכשה כ-1100 אייקרים באזור ניו מנצ'סטר, ג'ורג'יה של מחוז דאגלס, ג'ורג'יה.<ref></ref>

באוגוסט 2010, דווח שהוא רכש את דין גרדנס, אחוזה של 58 דונם בפרבר ג'ונס קריק באטלנטה. הוא פירק את 3000 המטרים הרבועים הקיימים באחוזה ותכנן, אך מעולם לא בנה, בית חדש וידידותי לסביבה על אותו השטח.<ref>Katherine Q. Seelye, [https://www.nytimes.com/2010/08/22/us/22house.html "In Georgia, a Megamansion is Finally Sold"], The New York Times, August 22, 2010.</ref><ref>Michelle E. Shaw, [https://www.ajc.com/entertainment/celebrity-news/tyler-perry-build-home-johns-creek/2ThZxWyTxgrchUIczmvBkO/ "Tyler Perry to build home in Johns Creek"], The Atlanta Journal-Constitution, August 18, 2010. Retrieved January 3, 2023</ref>

בספטמבר 2017, פרי רכש בית ב-Mulholland Estates, קהילה סגורה בלוס אנג'לס.<ref name="latimestylerperrylands"></ref> תשעה חודשים לאחר רכישת האחוזה, מכר פרי את הנכס תמורת 15.6 מיליון דולר.<ref></ref>

פרי מחזיק בנכסי נופש גם בוויומינג וגם באיי הבהאמה.<ref></ref>

=== פילנתרופיה ===
ב-20 ביולי 2009, פרי מימן ל-65 ילדים ממחנה יום בפילדלפיה ביקור בוולט דיסני וורלד, לאחר שקרא שמועדון שחייה בפרברים, מועדון השחייה העמק בהנטינגדון ואלי, פנסילבניה, התרחק מהם.<ref></ref> הוא כתב באתר שלו, "אני רוצה שידעו שעל כל מעשה רשע שכמה אנשים יזרקו עליך, יש עוד מיליונים שיעשו משהו טוב בשבילם".<ref></ref>

=== קשרים חברתיים ===
פרי חבר טוב של ג'נט ג'קסון, ויל סמית' ואופרה וינפרי.<ref></ref>

ב-7 במרץ 2021, הנסיך הארי, הדוכס מסאסקס ומייגן, הדוכסית מסאסקס חשפו בפומבי בראיון הטלוויזיה "אופרה עם מייגן והארי" שפרי סיפק להם אבטחה ראשונית ומגורים במשך שלושה חודשים שאפשרו לבני הזוג לעבור בבטחה מקנדה לקליפורניה במרץ 2020, לאחר שנמנעה מהם האבטחה המלכותית הבריטית.<ref></ref><ref></ref> פרי הוא גם הסנדק של בתם, הנסיכה ליליבת מסאסקס.<ref></ref>

==קישורים חיצוניים==

* 

=== לקריאה נוספת ===
* 
* 
* 

== הערות שוליים ==

קטגוריה:תסריטאי טלוויזיה אמריקאים
קטגוריה:במאי טלוויזיה אמריקאים
קטגוריה:מפיקי קולנוע אמריקאים
קטגוריה:מחזאים אמריקאים
קטגוריה:מיליארדרים אמריקאים
קטגוריה:אמריקאים שנולדו ב-1969